**VŠEOBECNE ZÁVAZNÉ NARIADENIE**

**Obce K r í ž e**

**Č. 2/2015**

**O nakladaní s komunálnymi nákladmi a drobným stavebným odpadom**

Obecné zastupiteľstvo obce Kríže vo veciach územnej samosprávy v zmysle ustanovenia § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniach § 39 ods. 6 zákona č. 223/2001 Z .z. o odpadoch a o zmene a doplnení niektorých zákonov v znení neskorších predpisov ( ďalej len „zákon o odpadoch“) a v nadväznosti na ustanovenia § 77 až 83 zákona č. 582/2004 Z .z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo na tomto

**Všeobecne záväznom nariadení**

**Článok 1**

**Predmet úpravy**

1. Toto všeobecne záväzné nariadenie (ďalej len „nariadenie“) upravuje podrobnosti o spôsobe zberu a prepravy komunálnych odpadov, o spôsobe triedeného zberu komunálnych odpadov jednotlivých zložiek komunálnych odpadov, o spôsobe nakladania s drobným stavebným odpadom, ako aj miesta určené na ukladanie týchto odpadov na zneškodnenie odpadov.

**Článok 2**

**Systém zberu odpadov**

1. Na území obce je zavedený systém zberu komunálnych odpadov:

a/ kontajnerový a vrecový zber

b/ kalendárový zber pre tieto zložky komunálnych odpadov: papier, PET fľaše, sklo, zmiešane plasty, pneumatiky, tetrapak, elektroodpad, kovové odpady, nebezpečný odpad.

c/ drobné stavebné odpady kód odpadu 170904

d/ biologicky rozložiteľný komunálny odpad z verejných priestranstiev kód odpadu: 200307

e/ paušálny zber pre fyzické osoby

**Článok 3**

**Spôsob nakladania s komunálnymi odpadmi a s drobným stavebným odpadom**

1. Obec určuje pre zhromažďovanie komunálneho odpadu jednotný typ zberových nádob:

a/ kontajner KUKA 110 l z pozinkovaného plechu a plastový kontajner pre zmesový komunálny odpad

b/ plastové vrecia určené obcou pre triedený zber jednotlivých zložiek komunálneho odpadu

c/ veľkoobjemové kontajnery pre objemné odpady a drobné stavebné odpady

1. Vlastník alebo správca nehnuteľnosti je povinný:

a/ na obecnom úrade obce objednať si potrebný počet zberných nádob a plastových vriec zodpovedajúcich systému zberu a prepravy zmesového komunálneho odpadu a vytriedených zložiek komunálneho odpadu

b/ zberné nádoby v deň vývozu pripraviť na verejne prístupnom mieste, v bezpečnostnej blízkosti verejnej komunikácie prístupnej pre zberné vozidlo

c/ starať sa o prístup k zberným nádobám a vreciam a o čistotu stanovíšť a okolie zberných nádob a vriec

d/ ukladať zmesový komunálny odpad do zberných nádob a vytriedený komunálny odpad do vriec alebo zberných nádob určených

e/ ukladať elektroodpady z domácnosti vrátane žiaroviek a svietidiel a odpady s obsahom škodlivín na miesta a do zberných nádob určených obcou

1. Vlastník alebo správca nehnuteľnosti má zakázané:

a/ ukladať do zberných nádob –kontajner KUKA 110 l z pozinkovaného plechu alebo plastického a plastových vriec tekuté odpady

b/ preťažovať zbernú nádobu- kontajner KUKA

c/ spaľovať komunálny odpad v zberných nádobách – kontajner KUKA

d/ ukladať elektroodpady z domácnosti vrátane žiaroviek a svietidiel, odpady s obsahom škodlivín, objemný odpad, triedený komunálny odpad a biologicky rozložiteľný odpad do iných zberných nádob ako sú určené podľa tohto nariadenia

e/ ukladať žeravý popol, ukladať stavebný materiál a kamene do zberných nádob

**Článok 4**

**Systém zberu prepravy a zhodnocovania zmesových komunálnych odpadov**

1. Na území obce pre držiteľov zmesového odpadu a vlastníkov alebo správcov nehnuteľností, ktorí ukladajú zmesový komunálny odpad do zberných nádob –kontajner KUKA 110 l sa uplatňuje harmonogramový systém zberu.

2. Zber ,prepravu , zhodnocovanie alebo zneškodňovanie zmesového komunálneho odpadu zabezpečuje oprávnená osoba na nakladanie s odpadmi, a tou je spoločnosť FURA, s.r.o. , s ktorou má obec zmluvu.

3. Každý držiteľ zmesového komunálneho odpadu je povinný používať typ zberných nádob na zmesový komunálny odpad zodpovedajúci systému zberu, ktorý vymedzuje toto nariadenie.

4. Pre držiteľov zmesového komunálneho odpadu, ktorí užívajú zberné nádoby-kontajner KUKA 110 l, interval odvozu sa zabezpečuje 2 krát mesačne.

5. Harmonogram zberu komunálneho a separovaného odpadu z domácnosti zabezpečí obec pre každú domácnosť.

**Článok 5**

**Systém zberu, prepravy a zhodnocovania triedených zložiek komunálneho odpadu**

1.Na území obce sa zabezpečuje triedenie a zber týchto zložiek komunálneho odpadu: papier, sklo, zmiešané plasty, PET fľaše, elektroodpad, kovové obaly a nebezpečný odpad

a/ odpady z papiera / noviny, časopisy, kartóny/

b/ odpady zo skla: /prázdne sklenené fľaše tabuľové sklo musí byť rozbité/

c/ zmiešané plasty /fólie, igelitové obaly, plastové fľaše, prepravky, plastové stoličky, plastové hračky, fľaše od aviváže a čistiacich prostriedkov, obaly od drogérie/

d/ PET fľaše /plastové fľaše od nealkoholických nápojov -zlisujú sa stlačením

e/ pneumatiky

f/ elektroodpad /elektronicky odpad musí byť v celku s elektronickými časťami

g/ kovové obaly /plechovky od alko a nealko nápojov- zlisovať stlačením

h/ nebezpečný odpad/ batérie a akumulátory ,žiarivky ,rozpúšťadlá, absorbenty, filtračné materiály, olejové filtre, prevodové a mazacie oleje, obaly obsahujúce zvyšky nebezpečných látok.

2. Na území obce pre držiteľov triedených zložiek komunálneho odpadu zabezpečuje oprávnená osoba na nakladanie s odpadmi, s ktorou má obec uzatvorenú zmluvu, v prípade obce Kríže je to spoločnosť FURA, s.r.o.

3. Harmonogram zberu triedených zložiek komunálneho odpadu obec zabezpečí pre každú domácnosť.

**Článok 6**

**Systém zberu, prepravy a zneškodňovania biologicky rozložiteľného komunálneho odpadu**

1. Medzi biologicky rozložiteľný komunálny odpad patrí:

a/ odpad zo záhrad, parkov vrátane z cintorína -tzv. zelený biologicky rozložiteľný odpad

b/ kuchynský a reštauračný odpad

c/ jedlé tuky a oleje

1. Medzi zelený biologicky rozložiteľný komunálny odpad patrí: kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol
2. Medzi biologicky rozložiteľný kuchynský a reštauračný odpad patrí: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupiny z orechov, vlasy, trus malých zvierat, potraviny po záručnej lehote ,servítky, použitá papierová vreckovka, triesky, hnedá lepenka, nespracované zostatky surovín, neskonzumované zostatky pokrmov a potravín rastlinného a živočíšneho pôvodu, ktoré vznikli pri prevádzkovaní zariadení spoločného stravovania, vrátane školskej jedálne ale aj z kuchýň domácností a pod.
3. Fyzická osoba -podnikateľ a právnická osoba, ktorá prevádzkuje zariadenie spoločného stravovania zodpovedá za nakladanie s biologicky rozložiteľným kuchynským odpadom. Zakazuje sa zmiešavať biologicky rozložiteľný kuchynský odpad s ostatnými druhmi odpadov.
4. Náklady spojené so zberom, skladovaním, prepravou a spracovaním vrátane nákladov na zberné kontajnery a iné obaly hradí prevádzkovateľ kuchyne/ nie sú súčasťou miestneho poplatku/
5. Ich zber a kontajnery musia spĺňať hygienické požiadavky ustanovené nariadením EP a Rady /ES/ č. 1069/2009
6. Obyvatelia obce Kríže majú možnosť kompostovať a ukladať svoj vlastný biologicky rozložiteľný komunálny odpad vhodný na kompostovanie na svojich domácich kompostoviskách / tráva, lístie, drevný odpad z orezávania, zhnité ovocie, piliny/
7. Obec nezavádza a nezabezpečuje vykonávanie triedeného zberu biologicky rozložiteľného komunálneho odpadu na svojom území pre obyvateľov obce, pretože každej domácnosti obec zakúpila 400 l kompostéry a tak obec kompostuje vlastný biologicky rozložiteľný odpad na svojich kompostoviskách. Týmto nie je dotknutá povinnosť prevádzkovateľa zaviesť a zabezpečovať vykonávanie triedeného zberu pre biologicky rozložiteľný kuchynský a reštauračný odpad, ktorého je pôvodcom
8. Zakazuje sa zmiešavať biologicky rozložiteľný odpad so zmesovým komunálnym odpadom, s triedenými zložkami komunálneho odpadu a s oddelene zbieraným komunálnym odpadom.

**Článok 7**

**Miestny poplatok za komunálne odpady a drobné stavebné odpady**

1. Miestny poplatok za komunálne odpady a drobné stavebné odpady /ďalej len poplatok/ sa platí za komunálne odpady a drobné stavebné odpady, ktoré vznikajú na území obce.
2. Ak ďalej nie je ustanovené inak, poplatok platí poplatník, ktorým je:
3. Fyzická osoba, ktorá má v obci trvalý alebo prechodný pobyt alebo, ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu ,ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného porastu a pozemku, ktorý je evidovaný v katastri nehnuteľnosti ako vodná plocha /ďalej len nehnuteľnosť/.
4. Právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie.
5. Podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
6. Ak má osoba podľa ods. 2 písm. a v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa ods. 2 písm. a tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako podnikanie, poplatok platí iba z dôvodu trvalého pobytu alebo prechodného pobytu.
7. Poplatok od poplatníka v ustanovenej výške pre obec vyberá a za vybratý poplatok ručí:
8. Vlastník nehnuteľnosti
9. Správca, ak je vlastníkom štát, vyšší územný celok alebo obec. Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.
10. Poplatková povinnosť vzniká dňom, ktorým nasatane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.
11. Sadzba poplatku je 0,0165 Eur za osobu a kalendárny deň.
12. Obec poplatok zníži alebo odpustí za obdobie, za ktoré poplatník obci preukáže na základe následovných dokladov:

a/ potvrdenie o prechodnom pobyte, súčasne doklad o zaplatení

b/ potvrdenie o pobyte v ubytovacím zariadení

c/ pobyt v zahraničí /doložené dokladom/, že sa dlhodobo zdržiava, alebo zdržiaval v zahraničí.

1. Zníženie alebo odpustenie poplatku možno žiadať v lehote 30 dní odo dňa vzniku povinnosti platiť poplatok.
2. V obci sa zavádza množstvový zber drobného stavebného odpadu bez obsahu škodlivín pre fyzické osoby a právnické osoby a fyzické osoby -podnikateľov.
3. Na základe zavedeného množstvového zberu pre drobné stavebné odpady podľa odseku 9 určuje sa výška poplatku vo výške 0,030 Eur za kilogram drobných stavebných odpadov bez škodlivín.
4. Pre právnické osoby a podnikateľov je v obci určený množstvový zber 0,040 Eur na 1 l komunálneho odpadu. Poplatok sa vyráta súčinom litrov, 110 l x 26 vývozov x 0 040=

Pri jednej KUKA nádobe.

1. Poplatok vyrubí obec platobným výmerom a splatnosť poplatku je do 15 dní od doručenia platobného výmeru.

**Článok 8**

**Spoločné a záverečné ustanovenia**

**Zrušuje sa**

-Všeobecne záväzné nariadenie obce Kríže č.2/2015 zo dňa 13.03.2015 o nakladaní s komunálnym odpadom a drobnými stavebnými odpadmi v znení neskorších predpisov a zmien VZN.

-Zmeny a dodatku tohto VZN schvaľuje Obecné zastupiteľstvo v Krížoch.

-Toto všeobecne záväzné nariadenie č. 2/2015 schválilo obecné zastupiteľstvo obce Kríže na svojom zasadnutí dňa 12.12.2015 uznesením č. A 6/2015.

Toto všeobecne záväzné nariadenie nadobúda účinnosť 1.1.2016, okrem článku 7, písm. 9,ktorý nadobúda účinnosť dňom účinnosti VZN o nakladaní s komunálnymi odpadmi a drobným stavebným odpadom, najneskôr však dňom 1. Júla 2016.

**V Krížoch, dňa 12.12.2015**

Návrh VZN vyvesený na úradnej tabuli obce 10.11.2015

VZN vyvesené na úradnej tabuli obce 12.12.2015

VZN nadobúda účinnosť dňom 01.01.2016

Oľga DUTKOVÁ

Starostka obce